# Símbols internacionals de rentada

Les etiquetes que hi ha a les peces de roba informen del tractament que la peça ha de rebre a l'hora de rentar-se perquè no es faci malbé amb un tractament inadequat. Per a això, s'utilitzen uns símbols internacionals de rentada.
El 1963 es va constituir l'associació europea per l'etiquetat de tèxtils, GINETEX. Els seus símbols van ser acceptats com a norma internacional EN ISO 3758.

### Rentada

En el símbol apareix una imatge d'una pica estilitzada i el nombre dins de la pica indica la temperatura màxima a la que es pot rentar la peça sense malmetre-la (els símbols actuals arriben fins als 95 °C).
Si hi apareix una mà enlloc d'un valor, indica que cal rentar la peça a mà amb aigua entre 30 i 40 graus Celsius.
A Europa sota el símbol de la pica poden aparèixer barres horitzontals, indicant la quantitat d'agitament permès, on l'absència de barres indica màxima agitació, una barra agitació mitjana i dues barres una agitació mínima (per peces de seda o similars).
* Símbol de rentada
* Rentada a com a màxim 30 °C (Als EUA, en lloc del número hi ha un punt, ●)
* Rentada a com a màxim 40 °C (Als EUA, en lloc del número hi ha dos punts, ●●)
* Rentada a com a màxim 50 °C (Als EUA, en lloc del número hi ha tres punts, ●●●)
* Rentada a com a màxim 60 °C (Als EUA, en lloc del número hi ha quatre punts, ●●●●)
* Rentar a mà
* No rentar

### Lleixiu

Un triangle buit indica que la peça de roba permet l'ús de lleixiu o altres blanquejants amb clor o amb oxigen. Un triangle ratllat amb una creu vol dir que es prohibeix l'ús de qualsevol mena de blanquejant.
* Símbol de lleixiu (permès lleixiu amb clor o sense)
* Permès l'ús de lleixiu amb clor (obsolet)
* Permès blanquejant basat en oxigen
* No usar lleixiu
* No usar lleixiu

### Eixugada

Un cercle dins el requadre simbolitza una eixugadora o assecadora. Un punt indica baixa temperatura i dos punts una temperatura normal. La creu ratllant el símbol indica la prohibició d'usar assecadora.

#### Assecadora

* Símbol d'assecadora
* Eixugadora permesa (baixa temperatura)
* Eixugadora permesa (temperatura normal)
* No useu eixugadora

#### Eixugada natural

* Símbol d'eixugada
* Estendre
* Eixugar en pla
* Deixar escórrer
* Eixugar a l'ombra
* Estendre a l'ombra
* Eixugar en pla i a l'ombra
* Deixar escórrer a l'ombra

### Planxada

El símbol de la planxa pot contenir fins a tres punts, cada punt permet més temperatura: un punt 110 °C, dos punts 150 °C i tres punts 200 °C. Una planxa creuada en prohibeix l'ús.
* Símbol de planxada
* Planxeu a baixa temperatura
* Planxeu a temperatura mitjana
* Planxeu a alta temperatura
* No planxeu

### Neteja professional
#### Neteja química

Les lletres F i P indiquen diferents solvents usats en la rentada en sec professional.
* Símbol de neteja professional
* Neteja en sec, només sabons basats en hidrocarburs (HCS)
* Neteja suau en sec, només sabons basats en hidrocarburs (HCS)
* Neteja molt suau en sec, només sabons basats en hidrocarburs (HCS)
* Neteja en sec, només sabons basats en Tetracloroetilè (PCE)
* Neteja suau en sec, només sabons basats en Tetracloroetilè (PCE)
* Neteja molt suau en sec, només sabons basats en Tetracloroetilè (PCE)
* No netejar en sec

#### Neteja en humit

La lletra W dins un cercle indica neteja professional en humit .
* Neteja professional en humit
* Neteja professional suau en humit
* Neteja professional molt suau en humit
* No netejar en humit

## Enllaços externs

* http://www.ginetex.net/files/pdf/symboltabelle-e-neu.pdf (Símbols europeus)
* http://www.textileaffairs.com/c-common.htm (Símbols nord-americans)

## Referències

* ↑ GINETEX. «GINETEX > Who we are» (en anglès). [Consulta: 7 gener 2019].
* ↑ GINETEX. «GINETEX > Care labelling» (en anglès). [Consulta: 7 gener 2019].
* ↑ 14:00-17:00. «ISO 3758:2012» (en anglès). [Consulta: 7 gener 2019].